রাজকুমার রাওকে নিয়ে সৌরভের বায়োপিকের শুটিং শুরু কবে কলকাতায়!

কলকাতা: গত মাসের শেষের দিকেই ইডেনে সৌরভ গঙ্গোপাধ্যায়ের (Sourav Ganguly) বায়োপিক নিয়ে নির্মাতাদের সঙ্গে একপ্রস্হ আলোচনা হয়েছিল। তখনই জানা গিয়েছিল রনবীর কিংবা ভিকিকে সরিয়ে সৌরভের চরিত্রেকে থাকতে পারেন! বিভিন্ন সময় সৌরভের চরিত্রে অভিনয়ের জন্য নানান অভিনেতার নাম উঠে এসেছিল। কিন্তু সেদিনের ইডেন আলোচনার পর অভিনেতা রাজকুমার রাও (Rajkumar Rao) যে মুখ্য ভূমিকায় থাকবেন তা নিয়ে চর্চা শুরু হয়েছিল। এর আগে অবশ্য রনবীর,ভিকি কৌশল এমনকি আয়ুষ্মান খুরানা নাম চর্চায় উঠে এসেছিল। এদের কাছে সৌরভের চরিত্রে অভিনয়ের প্রস্তাব গেলে তারা নাকি কেওই রাজি হননি। তারপরই জানা যায় এই চরিত্রের জন্য নির্বাচিত হয়েছেন বলিউড অভিনেতা রাজকুমার রাও। যদি তেমন কোনো বড় পরিবর্তন না হয় তাহলে শেষ পর্যন্ত বড় পর্দায় সৌরভ হয়ে আসতে চলেছেন এই বলিউড অভিনেতা। শুধু তাই নয় আগামী জুলাই মাসে কলকাতাতেই শুরু হতে চলেছে লভ রঞ্জনের পরিচালনায় সৌরভ-এর বায়োপিকের শুটিং। এমনটাই সূত্রের খবর।

আরও পড়ুন: ৫১ কোটা পার করেও স্মোকিং হট ছাইয়া ছাইয়া গার্ল

বিগত দু-আড়াই বছর ধরে সৌরভ অনুরাগী এবং চলচ্চিত্র প্রেমীদের কৌতূহলের শেষ নেই সৌরভের এই বায়োপিক নিয়ে। ‘প্রিন্স অফ ক্যালকাটা’র ভূমিকায় যে শেষ পর্যন্ত রাজকুমার রাও অভিনয় করছেন তা অনেকটাই এখন সুনিশ্চিত। এর আগে জানা গিয়েছিল এই চরিত্রে আয়ুষ্মান খোরানা নাকি নেট প্র্যাকটিস শুরু করে দিয়েছিলেন। জোর কদমে ছবির প্রি প্রোডাকশনের কাজ চলছে। খুব তাড়াতাড়ি চিত্রনাট্য চূড়ান্ত হয়ে যাবে। জুলাই মাসের নির্ধারিত তারিখে শুরু হচ্ছে শুটিং। কিন্তু অনুরাগীদের অনেকেরই প্রশ্ন তাহলে শেষ পর্যন্ত সৌরভ জায়া ডোনা গাঙ্গুলীর ভূমিকায় কাকে ছবিতে দেখা যাবে!

অন্য খবর দেখুন